Številka: 27/23-2014

Ljubljana, 17.2.2014



**Delavnica za učence druge triade**

**ORIENTACIJA IN MOBILNOST**

Datum: 6. in 7. marec 2014

Spoštovani starši, dragi učenci!

Vabimo Vas, da se udeležite tretje in v tem šolskem letu zadnje delavnice, ki je namenjena učencem druge triade na temo Orientacije in mobilnosti, katere cilj je samostojnost in varno gibanje. Učenci bodo osvojili predstave o šolskem prostoru in bližnji okolici in se učili samostojnega gibanja s treningom preostalih čutil.

Četrtkovo popoldne je namenjeno orientaciji po bližnji mirni okolici zavoda ter vzponu na Rožnik. Učenci bodo razdeljeni v skupine, vsako skupino bo spremljal učitelj zavoda, skupina bo dobila pisna navodila za opravljanje nalog. Slabovidni učenci bodo lahko uporabljali preveze za oči.

V četrtek zvečer se bosta učencem predstavila dva slepa dijaka, ki v Zavodu za slepo in slabovidno mladino obiskujeta srednjo šolo. Pokazala jim bosta pripomočke, ki jih uporabljata v vsakdanjem življenju za premagovanje ovir na področju orientacije in komunikacije.

V petek dopoldne se bomo z avtobusom mestnega prometa v okviru storitev »Prevoz na klic«, ki zagotavlja bolj brezskrbno in varno mobilnost oseb z oviranostmi odpeljali po Ljubljani. Opazovali bomo utrip vožnje z mestnim avtobusom in poslušali napovednik postaj.

Po povratku v zavod bomo razvijali in trenirali naša čutila: tipali bomo različne predmete, vonjali hrano in dišavnice, okušali različno hrano, poslušali zvoke iz vsakdanjega življenja in se samostojno gibali. Pri vseh teh opravilih bomo slabovidnim učencem ponudili preveze za oči.

Starši se boste v četrtek srečali z gospodom Stanetom Florjančičem, upokojenim profesorjem Orientacije in mobilnosti in ravnateljem Zavoda za slepo in slabovidno mladino, ki vam bo predstavil svoje življenjsko delo in vam znal odgovoriti na vsako vprašanje. Potem pa vas bomo povabili na »Večerjo v temi«, kjer vas bodo postregli slepi natakarji v naši zavodski jedilnici.

Še nekaj dodatnih informacij:

Na delavnico so vabljeni tudi bratci in sestrice, starši pa lahko bivate v zavodu, če ni druge možnosti.

Cena večerje v temi za starše je 5 evrov. Otroci za prevoz z mestnim avtobusom potrebujejo 2 x 1,20 evra. Na Rožniku si bodo lahko kupili dober čaj in odličen flancat.

z

Ležišča so na voljo do zapolnitve kapacitet, pri tem bomo upoštevali vrstni red prijav.

Koordinatorica: Ravnateljica:

Branka Terpin Katjuša Koprivnikar

**PROGRAM DELAVNICE ZA 2. TRIADO:** Številka:27/23-2014

**Orientacija in mobilnost**

**Četrtek, 6. 3. 2014**

**Program za učence:**

15.00 - 15.30 Dobrodošli prijatelji, spet smo skupaj.

Poiščimo svojo sobo in se namestimo.

15.30 - 16.00 Malica in predstavitev programa v dvorani

16.00 - 18.45 Orientacija v bližnji okolici zavoda in vzpon na Rožnik

18.45 - 20.15 Pripravimo si večerjo in pospravimo

20.30 - 21.30 Srečanje s slepima dijakoma in predstavitev pripomočkov, ki jih uporabljata pri orientaciji in v vsakdanjem življenju

21.30 - 22.00 Priprava na počitek in lahko noč

**Četrtek, 6.3.2014**

**Program za starše:**

15.45 - 16.00 Predstavitev programa v dvorani

16.00 - 17.00 Srečanje s prof. Stanetom Florjančičem

17.00 - 18.00 Večerja v temi

**Petek, 7.3. 2014**

**Program za učence:**

7.00 - 7.30 Dobro jutro in jutranja nega

7.30 - 8.30 Pripravimo si zajtrk in pospravimo

8.45 - 10.45 Vožnja z avtobusom Mestnega potniškega prometa

»Prevoz na klic«

10.45 - 11.00 Malica

11.00 - 12.30 Razvijanje čutil s prevezami: otipamo, vonjamo, okušamo,

poslušamo in se gibamo

12.30 - 13.00 Kosilo

13.00 - 13.30 Pospravljanje in urejanje sob

13.30 - 14.00 Ogled digitalno vodene modelne železnice

14.00 - 15.00 Orientacija na vrtu čutil: hoja z belo palico

**PRIJAVNICA NA DVODNEVNO DELAVNICO ZA OTROKE DRUGE TRIADE**

**DNE, 6. in 7.3. 2014**

**Podatki o družini:**

Slep/slaboviden otrok:

Starost:

Starši:

Bratje/sestre:

Starost bratov/sester:

Nočitev v Zavodu (ustrezno označite): DA NE

Udeležba staršev na delavnici : DA NE

Število staršev: 1 2

Dovoljujem fotografiranje ali snemanje za interno uporabo: DA NE

Prehrana za starše:

Četrtek (večerja v temi) DA NE

Opombe:

Delavnica: 6. 03. 2014 in 7. 03. 2014

Prijavnico pošljite po pošti na zgornji naslov ali na mail:

branka.terpin@guest.arnes.si do 28. 02. 2014.

Kraj in datum: \_\_\_\_\_\_\_\_\_\_\_\_\_\_\_\_\_\_

Podpis staršev: